बिहार. . . मिथिला के कोसी क्षेत्र केर विकास के लेल विश्व बैंक बिहार के 1000 करोड़ रुपया देत. एहि बारे मे बिहार सरकार आओर विश्व बैंक के बीच एकटा समझौता भेल अछि.
 समझौता के मुताबिक विश्व बैंक राज्य के आपदा प्रबंधन के लेल साढ़े चारि हजार करोड़ रुपया के मदद देत. एहि मे सं 1000 करोड़ कोसीक्षेत्र के लेल अछि.
 विश्व बैंक के तरफ सं जे मदद मिलत ओहि सं कोसी क्षेत्र मे एक लाख घर बनाएल जाएत. एकरे संग 290 किलोमीटर सड़क आओर 90 टा छोट-पैघ पुल बनाएल जाएत.
 बाढ़ि सं प्रभावित लोक के लेल रोजगार के साधन सेहो मुहैया करायल जाएत. ओहि टाइम बाढ़ि सं लोक के घर-द्वार. . . माल-मवेशी सभ बहि गेल छल.
 सरकार तरफ सं लोक के बसाबय लेल काफी कोशिश कएल गेल. मुदा अखनो काफी किछ करय के जरूरत अछि. अपन गाम-घर सं विस्थापित भेल लोक के बसाबय के जरूरत अछि. 